Kareeberg Munisipaliteit

**35/2017 TENDER: DIENSTE OMGEWINGSBEHEERBEAMPTE**

Tenders word ingewag vir bogenoemde vir die voorgestelde konstruksie van ‘n waterpyplyn tussen Carnarvon en Vanwyksvlei soos vereis word deur die relevante Omgewings Owerheid (EA). Die omgewingsmonitering moet uitgevoer word volgens voorskrifte van die goedgekeurde Omgewings Owerheid (EA), die Omgewings Bestuur Program (EMPr) sowel as die Beste Praktyk Beginsels deur ‘n Omgewingsbeheerbeampte (ECO) met die meeste ondervinding. Die voorgestelde omgewingsmonitering moet insluit die besoek aan die perseel ten minste eenkeer per maand en monitering en rapportering vir ‘n tydperk van twee jaar (24 maande) gedurende die konstruksietydperk.

Bewyse van vorige ondervinding in die verband is ‘n vereiste en moet voorgelê word.

Inligting kan vanaf die Hoof Operasionele Bestuurder gedurende kantoor-ure aangevra word.

**Tenderaars moet hulle belastingnakomingsstatus PIN verstrek. Die unieke MAAA nommer moet ook op die tenders verstrek word.** **Tenders sal verwerp word indien die voorgeskrewe verklaring van belange vorm (MBD 4) nie aangeheg is nie. Die ingevulde vorms MDB 6.1, MBD 8 en MBD 9 moet ook aangeheg wees met bewyse dat geen gelde aan ‘n munisipaliteit verskuldig is nie, ten opsigte van dienste en eiendomsbelasting. In geval van ‘n maatskappy moet die direkteure se rekenings aangeheg word. Pryse en punte word in aggeneem met beoordeling van tender. Die 80/20-puntestelsel is van toepassing.**

Verseëlde tenders gemerk **“TENDER: OMGEWINGSBEHEERBEAMPTE ”** moet die ondergetekende voor of op **Vrydag, 9 JUNIE 2017** om **12:00** bereik, waarna dit in die openbaar oopgemaak sal word. Tenderaars moet die geldigheidsduur van die tender aandui.

Die Munisipaliteit verbind hom nie om die laagste of enige tender te aanvaar nie, en behou die reg voor om enige tender as geheel of gedeeltelik te aanvaar.

MNR. W. DE BRUIN

MUNISIPALE BESTUURDER

Posbus 10

Carnarvon

8925

Tel. 053-3823012

19 Mei 2017

L4.3.R

Noordwester 19 Mei 2017